text: Horsens lider nederlag mod Brøndby i dagens Superligaopgør
  27 august 2017 kl. 16.16
  Med nederlaget til Brøndby ligger Horsens nummer fem i Superligaen. Det er en plads over SønderjyskE, som halter to point bagefter.
  På udebane tabte AC Horsens til Brøndby. 2-0 endte kampen. 
  Resultatet var der dog ikke noget at sige til i en kamp, hvor Brøndby styrede fra start til slut. 
  Brøndby har nu 13 point efter syv runder i Alka Superligaen, mens Horsens er lige efter med 11 point.
  Kampen startede i et højt tempo med gode muligheder i begge ender. Brøndby spillede sig frem til flere gode tilbud, mens gæsterne i vanlig stil truede på dødbolde. 
  De største chancer tilfaldt dog Brøndby og særligt angriber Teemu Pukki. 
  I det syvende minut var finnen pludselig alene med Horsens-keeper Jesse Joronen, der dog trak sig sejrrigt ud af duellen med sin landsmand.
  En velspillende Joronen fik rigeligt at lave, som kampen skred frem.
  Brøndby fik rykket spillet længere frem, men værterne manglede både kvalitet i afslutningerne og den sidste aflevering.
  Brøndby-presset fortsatte efter pausen, og efter 61 minutter gav det så pote. Næsten symbolsk havde gæsterne en uheldig fod med i spillet.
  Højrebacken Johan Larsson gik med frem, og med en afrettet afslutning sendte han Brøndby i front. 
  Hjemmeholdet fortsatte jagten på endnu en scoring, men manglende skarphed forhindrede flere mål, indtil en stor fejl i Horsens-defensiven gav Brøndby et straffespark. 
  Joronen reddede, men den tjekkiske angriber Jan Kliment sendte returbolden i mål til slutresultatet.
  